ამერიკული საშინელებათა ისტორია: სასტუმრო

**ამერიკული საშინელებათა ისტორია: სასტუმრო** () — ამერიკული ტელეკომპანია FX-ის  ანთოლოგიიური საშინელებათა ჟანრის სატელევიზიო სერიალ *ამერიკული საშინელებათა ისტორიის* მეხუთე სეზონი, მისი პრემიერა გაიმართა 2015 წლის 7 ოქტომბერს და დასრულდა 2016 წლის 13 იანვარს. *სასტუმრო* არის სერიალის პირველი სეზონი სადაც მონაწილეობა არ მიიღეს სერიალის უცვლელმა მსახიობებმა ჯესიკა ლანგი და ფრენსის კონროი. წინა სეზონებიდან მონაწილეობა მიიღეს:  ივან პიტერსი, სარა პოლსონი, დენის ოჰარე, ლილი რეიბი, კეთი ბეიტსი, ანჯელა ბასეტი, კლოე სევინი, ფინ ვიტროკი, უეს ბენტლი, გაბოურეი სიდიბე, მერ უინინგჰემი, მეტ ბომერი, კრისტინა ესტაბრუკი, მეტ როსი, ჯონ კეროლ ლინჩი, და ანტონი რუივივარი. მეხუთე სეზონს ასევე დაემატნენ ახალი მსახიოები ლედი გაგა და შეიენ ჯექსონი. წინა სეზონის *მახინჯების შოუს* მსგავსად მეხუთე სეზონზეც დაირღვა სერიალის ანთოლოგია და იგი დაკავშირებული იქნა პირველ სეზონთან *მკვლელი სახლი* და მესამე სეზონთან *ალქაჯთა კრება*. მეხუთე სეზონში გამოჩნდა მკვლელი სახლის თავდაპირველი მფლობელი ექიმი ჩარლზ მანტგომერი (როსი), მისი რეალტორი მერსი (ესტაბრუკი) და ექსტრასენსი ბილი დინ ჰოვარდი (პოლსონი), ხოლო მესამე სეზონიდან გამოჩნდა ალქაჯი ქუინი (სიდიბე).

სერიალში მოქმედებები ვითარდება ლოს-ანჯელესში მდებარე იდუმალებით მოცულ სასტუმრო კორტეზში, რომლის ყურადღებაც მიიქცია მკლელმა დეტექტივმა (ბენტლი). კორტეზში ვითარდება უცნაური და ანომალური მოვლენები, რომელსაც სათავეში უდგას მისი მფლობელი გრაფინია (გაგა) რომელიც არის მოდაზე შეყვარებული 111 წლის სისხლისმწოველი. სასტუმროს საფუძვლად უდევს სერიულ მკვლელ ჰ.ჰ. ჰოლმსის მიერ ჩიკაგოში 1893  წელს აშენებული სასტუმრო, რომელიც აშენდა მსოფლიო კოლუმბიური ექსპოზიციის ფარგლებში. მოგვიანებით სასტუმროს ეწონა „მკვლელობათა სასახლე“, ჰოლმსი სასტუმროს იყენებდა წამებისთვის, მკლელობისთვის და მტკიცებულებების გაქრობისთვის, როგორც ეს სასტუმრო კორტეზში ხდება. სერიალში ჩნდება ორი სერიული მკლელი პირველი ათი მცნების მკვლელი რომელიც ირჩევს მისი მსხვერპლს ბიბლიური სწავლებების შესაბამისად და მეორე დემონი რომელიც სასტუმროს ნომერში აუპატიურებს სტუმრებს.

სერიალმა მიიღო რვა ემის ჯილდოს ნომინაცია, მათ შორის ორი ნომინაცია პოლსონის და ბეიტსის სამსახიობო შესრულებისთვის. ეს იყო პირველი შემთხვევა, როდესაც სერიალი არ იქნა წარდგენილი ემიზე საუკეთესო ლიმიტირებული სერიალის ნომინაციაში. გარდა ამისა ჯესიკა ლანგის შემდეგ გაგა გახდა სერიალის პირველი მსახიობი რომელმაც სერიალში შესრულებული როლისთვის მიიღო ოქროს გლობუსის ჯილდო ნომინაციაში საუკეთესო ქალი მსახიობი მინი სერიალში, თავად *სასტუმრო* კი წარდგენილი იქნა ნომინაციაში საუკეთესო მინი სერიალი ან სატელევიზიო ფილმი.

## სიუჟეტი 
სიუჟეტი ვითარდება ლოს-ანჯელესის ცენტრში მდებარე რეტრო სტილის სასტუმრო კორტეზში, რომელიც ცოტა ხნის წინ შეიძინა ნიუ-იორკელმა დიზაინერმა ვილ დრეიკმა (შეიენ ჯექსონი). 90 წლის სასტუმრო დამპყრობილი აქვთ სხვადასხვა დემონებს და იდუმალ აჩრდილებს მათ შორის არის სასტუმროს დამაარსებელი ჯეიმზ პატრიკ მარში (ივენ პიტერსი), ნარკომანი მოჩვენება სალი მაკკენა (სარა პოლსონი) და დამღუპველი დემონი. სასტუმროს თანამშრომლებში და მაცხოვრებლებში შედიან 111 წლის მოდაზე შეყვარებული სისხლისმწოველი გრაფინია იგივე ელისაბედ ჯონსონი (ლედი გაგა) და მისი სასიყვარულო პარტნიორი და ყოფილი ნარკომანი დონოვანი (მეტ ბომერი), დონოვანის დედა და ამავდროულად სასტუმროს მენეჯერი აირისი (კეთი ბეიტსი), ტრანსგენდერი ბარმენი ლიზ ტეილორი (დენის ოჰარე) და გრაფინიას ყოფილი პარტნიორი მსახიობი რამონა როიალი (ანჯელა ბასეტი) რომელსაც სურს შურისძიება გრაფინიაზე.

სეზონის განვითარებასთან ერთად ნელ-ნელა მჟღავნდება ინფორმაციები ყველა პერსონაჟის წარსულზე. 1926 წელს ელიზაბედი ცოლად მიყვება ჯეიმზ მარშს რომლისგანაც ელოდება ბავშს, თუმცა გადაწყვეტს გაიკეთოს აბორტი არალეგალურად მკვლელ სახლში (სახლი პირველი სეზონიდან). რამონა იყო ცნობილი ჰოლივუდის მსახიობი, რომელსაც ჰქონდა რომანტიკული წარსული ელისაბედთან, სანამ ეს უკანასკნელი ეჭვიანობის ნიადაგზე მოკლავდა რამონას ახალ მეგობარ ბიჭს. ლიზი ადრე ცნობილი იყო სახელით ნიკ პრაიორი და 1984 წლამდე ცხოვრობდა კანზასში, ელიზაბედთან შეხვედრის შემდგომ იგი პოულობს საკუთარ თავს და ხდება ტრანსგენდერი რაშიც ეხმარება ელისაბედი. აირისი გამუდმებით უთვალთვალებს დონოვანს, რა დროსაც შეამჩნევს რომ დონოვანი სალისგან ყიდულობს ნარკოტიკებს, გაბრაზებული აირისი კორტეზის ფანჯრიდან აგდებს სალის, რის შემდგომაც სალი სამუდამოდ რჩება კორტეზში მოჩვენებად. საბოლოოდ ჯეიმზი აწამეს და კლავს სასტუმროს მცხოვრებლებს, თავის დროზე გვამის დასამალად მან ააშენა მთელი რიგი საიდუმლო ოთახები და გვირაბები.

სასტუმროს წარსულისა და აწმყოს ისტორიები იკვეთება დეტექტივ ჯონ ლოველთან (უეს ბენტლი) და მის დეპრესიულ მეუღლე ალექსთან (კლოე სევინი). ჯონი იძიებს ლოს-ანჯელესში მომხდარ კრიმინალურ შემთხვევებს, კვალს კი ის სასტუმრო კორტეზამდე მიჰყავს. სეზონის განვითარებასთან ერთად ცნობილი ხდება, რომ ისტორიები ჯონის წარსულიდან კავშირშია გრაფინიასთან და სასტუმროსთან, მათ შორის მისი მცირეწლოვანი შვილის ჰოლდენის გაუჩინარება.

## მსახიობები და პერსონაჟები 
### მთავარი პერსონაჟები 
* კეთი ბეიტსი — აირისი
* სარა პოლსონი — ჰიპოდერმული სალი მაკკენა და ბილი დინ ჰოვარდი
* ივან პიტერსი — მისტერ ჯეიმზ პატრიკ მარჩი
* უეს ბენტლი — ჯონ ლოველი
* მეტ ბომერი — დონოვანი
* კლოე სევინი — ალექს ლოველი
* დენის ოჰარე — ლიზ ტეილორი
* შეიენ ჯექსონი — ვილ დრეიკი
* ანჯელა ბასეტი — რამონა როიალი
* ლედი გაგა — გრაფინია / ელისაბედ ჯონსონი

### სპეციალურად მოწვეული მსახიობები 
* მერ უინინგჰემი — ჰაზელ ევერესი
* ფინ ვიტროკი — ტრისტან დაფი და რუდოლფ ვალენტინო
* ნაომი კემპბელი — კლაუდია ბენკსენი
* ლილი რეიბი — ეილინ უორნოსი
* გაბოურეი სიდიბე — ალქაჯი ქუინი

### დამხმარე პერსონაჟები 
* ლენონ ჰენრი — ჰოლდენ ლოველი
* რიჩარდ ტ. ჯონსი — დეტექტივი ენდრიუ ჰანი
* შრი კრუქსი — სკარლეტ ლოველი
* ლირიკ ლენონი — ლაქნალ დრეიკი
* ჯესიკა ბელკინი — ვრენი
* მაქს გრინფილდი — გაბრიელი
* ჰელენა მეტსონი — აგნეტა
* კამილა ელნსი — ვენდელა
* მედკენ ემიკი — მისის ელისონი
* ანტონ ლი სტარკმანი — მაქს ელისონი
* კრისტინა ესტაბრუკი — მერსი
* დერენ ქრისი — ჯასტინი
* ალექსანდრა დადარიო — ნატაშა რამბოვა

### მცირე პერსონაჟები 
* როქსანა ბრუსო — დოქტორი კოჰენი
* დევიდ ნაფტონი — მისტერ სემუელსი
* ჯონ კეროლ ლინჩი — ჯონ უეინ გესი
* სეტ გაბელი — ჯეფრი დამერი
* ენტონი რუივივარი — რიჩარდ რამირესი
* ნიკო ევერს-სვინდელი — ქრეგი
* რობერტ ნეპერი — ლეიტენანტი
* ჯესიკა ლუ — ბაბე
* კრისტენ არიზა — მისის პრიჩარდი
* მუზამ მაკარი — ექთანი ლენა
* მეტ როსი — ექიმი ჩარლზ მანტგომერი
* ჩარლზ მელტონი — მისტე ვუ
* დევიდ ბარერა — ექიმი კაპლანი

## ეპიზოდები 

## გამოხმაურება 
### კრიტიკოსების გამოხმაურებები 
### რეიტინგები 
## რესურსები ინტერნეტში 
* 
* 

## სქოლიო 

05
კატეგორია:2015 წლის ამერიკული სატელევიზიო სეზონები
კატეგორია:2016 წლის ამერიკული სატელევიზიო სეზონები
კატეგორია:ამერიკული დრამატული ტელესერიალები